ലോക്ക്ഡൗണ് നിയന്ത്രണങ്ങളില് ഇന്ന് മുതല് മാറ്റം: IPR എട്ടിന് മുകളിലുള്ളിടത്ത് ലോക്ക്ഡൗണ് സംസ്ഥാനത്ത് ലോക്ക്ഡൗണ് നിയന്ത്രണങ്ങളില് ഇന്നുമുതല് മാറ്റം ഉണ്ടാകുന്നു. IPR എട്ടിന് മുകളിലുള്ള പ്രദേശങ്ങളില് കര്ശന ലോക്ക്ഡൗണ് നിയന്ത്രണം നിലവില് വന്നു. സമ്ബൂര്ണ ലോക്ഡൗണ് ഉള്ള പ്രദേശങ്ങളില് അവശ്യ സര്വീസുകള്ക്ക് മാത്രം പ്രവര്ത്തിക്കാന് അനുമതി ഉള്ളു. രാവിലെ ഏഴു മുതല് വൈകിട്ട് ഏഴു വരെ അവശ്യ സര്വീസുകള്ക്ക് പ്രവര്ത്തിക്കാമെന്നാണ് നിര്ദേശം. ജനസംഖ്യാനുപാതിക കൊവിഡ് ബാധ പത്ത് ശതമാനത്തിന് മുകളിലുള്ള പ്രദേശങ്ങളിലായിരുന്നു നേരത്തെ കര്ശന നിയന്ത്രണം ഏര്പ്പെടുത്തിയിരുന്നത്. ഇതനുസരിച്ച് തിരുവനന്തപുരം ജില്ലയില് അഞ്ച് വാര്ഡുകളില് സമ്ബൂര്ണ ലോക്ഡൗണ് പ്രഖ്യാപിച്ചിട്ടുണ്ട്. പാലക്കാട് ജില്ലയില് 282 വാര്ഡുകളില് ട്രിപ്പിള് ലോക്ഡൗണാണ്. തൃശൂരില് 39 പ്രദേശങ്ങളിലും കോട്ടയത്ത് 26 വാര്ഡുകളിലുമാണ് കര്ശന നിയന്ത്രണം.